open-index/open-wikipedia-markdown huggingface dataset:
דרק שולמן

**דרק שולמן** (באנגלית: **Derek Shulman**; נולד ב-11 בפברואר 1947) הוא מוזיקאי, מלחין, רב נגן, משורר וזמר בריטי-יהודי. שולמן ידוע בעיקר כסולן להקת הרוק המתקדם ג'נטל ג'ייאנט אותה ייסד עם אחיו ריי ופיל שולמן.

## ביוגרפיה
שולמן נולד בעיר גלאזגו שבסקוטלנד, לאב שהיה חצוצרן בהכשרתו ועבד כאיש מכירות, ועבר עם משפחתו לפורטסמות' כשהיה בן שנה. על אף שהוריו אילצו אותו ואת אחיו להתאמן בנגינה שעה מדי יום, דרק ואחיו מעולם לא קיבלו הכשרה מוזיקלית מסודרת.

כשהיה דרק בן 16 הקים דרק עם ריי אחיו להקת רית'ם אנד בלוז בשם *Howling Wolves*. לאחר הצטרפותו של ריי, שקנה סקסופון לצורך כך, ללהקה, שכרו האחים אמרגן שאילץ אותם לשנות את שם הלהקה ל-*Simon Dupree and The Big Sound*, השיג להם חוזה לחמש שנים בחברת התקליטים EMI, ואת האפשרות להתלוות לסיבוב הופעות של להקת הביץ' בויז. הלהקה הצליחה באופן יחסי, ואף הופיעה בתוכנית הטלוויזיה **Top Of The Pops** בטרם התפרקה בשנת 1969.

לאחר שנת הפסקה גייסו האחים את הקלידן קרי מיניר והקימו את להקת ג'נטל ג'ייאנט. הסכם חדש עם חברת התקליטים ורטיגו נחתם, ועם דרק שולמן כסולן הוציאה הלהקה את אלבום הבכורה שלה.

שולמן נשאר בלהקה עד לפירוקה בשנת 1980, בטרם פנה לקריירה מוצלחת כמפיק מוזיקלי ובשנת 1998 מונה למנכ"ל חברת התקליטים *Atco*.

## קישורים חיצוניים

* ג'נטל ג'יינט - דברי הימים באתר **המדריך העברי לרוק מתקדם**

קטגוריה:מוזיקאים בריטים
קטגוריה:מוזיקאים יהודים
קטגוריה:רב-נגנים
קטגוריה:בריטים שנולדו ב-1947
אלפבית קשובי

ממוזער|האלפבית הקשובי, 1850
**אלפבית קשובי** הוא האלפבית של השפה הקשובית (kaszëbsczi alfabét, kaszëbsczé abecadło), צורת כתב המבוססת על האלפבית הלטיני וכוללת כ-34 אותיות.
 
## אותיות האלפבית הקשובי
34 האותיות באלפבית הקשובי הן:

A, Ą, Ã, B, C, D, E, É, Ë, F, G, H, I, J, K, L, Ł, M, N, Ń, O, Ò, Ó, Ô, P, R, S, T, U, Ù, W, Y, Z, Ż

## הגיית האותיות

## מקלדת קשובית

מקלדת קשובית

## ראו גם
* קשובית
* אלפבית לטיני

## קישורים חיצוניים

* הסבר על האלפבית הקשובי, באתר Omniglot 

ק
קשובי
יונקרס Ju 52

**יונקרס JU 52** (בגרמנית **Junkers Ju 52**) הוא מטוס תובלה גרמני שיוצר בין 1931 ל-1945 בידי חברת התעופה הגרמנית יונקרס. המטוס היה בשימוש אזרחי וצבאי. בשימוש האזרחי שימש כ-12 חברות תעופה, ובין היתר את חברות סוויסאייר ולופטהאנזה כמטוס נוסעים ומטוס מטען. בתפקידו הצבאי שימש בעיקר את הלופטוואפה כמטוס תובלה ללוחמים וציוד, ולעיתים אף כמפציץ קל. המטוס הגיע למהירות של 350 קמ"ש ויכל לשאת 20 לוחמים.

גם לאחר המלחמה המשיכו חברות תעופה וחילות אוויר להשתמש במטוס, והשימוש בו נמשך עד אמצע שנות ה-80.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מטוסי תובלה
קטגוריה:מטוסים גרמניים במלחמת העולם השנייה
קטגוריה:יונקרס
פואגו

**הר הגעש פואגו** (בספרדית: **Volcán de Fuego** - "הר געש של אש") הוא הר געש שכבתי פעיל השוכן במחוזות צ'ימלטננגו (Chimaltenango), סקאטפקס (Sacatepéquez) ואסקווינטלה (Escuintla) בגואטמלה.

ההר ידוע בכך שמאז שנת 2002 הוא שומר באופן עקבי על פעילות וולקנית (ברמה נמוכה) הבאה לידי ביטוי בהתפרצויות לבה ואפר קטנות המתרחשות בממוצע כל 20 דקות, אבל התפרצויות גדולות נדירות. הרכב ההר הוא בזלתי ואנדזיטי.

בין החודשים ינואר למרץ 2025 נרשם שינוי בדפוס הפעולה הוולקני של ההר, כאשר ב-19 בינואר פסקו ההתפרצויות התדירות, ורק ענני אפר נפלטו אחת לכמה ימים מן הלוע. אך בין 9–10 למרץ 2025 התרחשה התפרצות גדולה.

## תיאור
פואגו הוא חלק מרכס סיירה מדרה דה צ'יאפס (Sierra Madre de Chiapas) המתפרש במקביל לחופה המערבי של גואטמלה, כשבינו לבין האוקיינוס השקט מפריד מישור נרחב. הרי הגעש באזור זה הם חלק מהקשת הגעשית של אמריקה המרכזית, שנוצרה כתוצאה מהפחתה של לוח קוקוס מתחת ללוח הקריבי בקצב של 9 ס"מ בשנה.

הר הגעש הוא חלק ממתחם געשי המכונה לה הורקטה (La Horqueta), והכולל בנוסף לפואגו את הר הגעש הרדום אקאטננגו (Acatenango - גובהו 3,976 מטרים). מתלול של מבנה געשי קדום יותר המכונה מסטה (Meseta) שוכן בין שני ההרים. הר הגעש מסטה החל להיבנות לפני כ-230,000 שנים ובנייתו נמשכה עד שלהי תקופת הפליסטוקן או תחילת ההולוקן, ואז הוא התמוטט תוך יצירת מפולת סלעים אדירה שנפחה מוערך ב-15 קילומטרים מעוקבים, שהתפרשה על שטח של 420 קמ"ר והגיעה עד לחוף האוקיינוס, כ-50 קילומטרים מההר. לאחר ההתמוטטות החל להיבנות הר הגעש פואגו, כשהוא משקף נדידה של הגעשיות דרומה, שהחלה קודם לכן בהר הגעש הרדום אקאטננגו. ההר פולט לבה בזלתית ואנדזיטית.

גובהו של פואגו הוא 3,763 מטרים, וההר מתנשא מעל ל-3,500 מטרים מעל לשפלת החוף הפסיפי, וכ-2,000 מטרים מעל לרמות של גואטמלה מצפון. ההר הוא בין תוואי הנוף הבולטים ביותר באזור (למעט כשהוא מכוסה עננים). הוא שוכן במרחק של כ-16 קילומטרים מאנטיגואה, בירתה לשעבר של גואטמלה (שאליה נשקפים שני הרי געש נוספים - אקאטננגו ואגואה), אחת מאתרי התיירות הבולטים בגואטמלה, ובקרבה לכמה עיירות גדולות.

## התפרצויות
 ימין|ממוזער|100px|התפרצות פואגו במאי 2011 כשההר מואר על ידי ירח מלא
הר הגעש פואגו הוא אחד מהרי הגעש הפעילים ביותר בגואטמלה. רישומים היסטוריים על פעילותו קיימים מהכיבוש ספרדי ב-1524. ההתפרצויות הגעשיות המטירו אפר געשי על הסביבה ומדי פעם לוו גם בפליטות של לבה ובזרמים פירוקלסטיים. ההר ידוע בכך שהוא פעיל כמעט כל הזמן בעוצמה נמוכה, עשן נפלט מפסגתו כמעט מדי יום, אבל התפרצויות עזות נדירות.

אחת ההתפרצויות הבולטות התחוללה בין 10 באוקטובר ל-4 בדצמבר 1974 והיא הוערכה במדד התפרצות געשית 4. התפרצות זו חוללה זרמים פירוקלסטיים שהגיעו למרחק 7 קילומטרים מההר, גרמה להרוגים, לנזק לרכוש ולצורך בפינוי תושבים.

בין 4 בינואר 2002 ל-2011 התחוללה התפרצות ממושכת שמדי פעם התגברה ואלצה לבצע פינוי תושבים, כמו ב-9 באוגוסט 2007.

ב-13 בספטמבר 2012 החל הר הגעש לפלוט שוב לבה ואפר וגרם לפינוי של 33,000 תושבים מ-17 כפרים בסמוך לו. זרם הלבה הגיע למרחק של 600 מטרים במורד ההר, ופסגתו כוסתה בענן אפר.

בהתפרצות של ההר ב-4 ביוני 2018 נמנו עשרות הרוגים.

ההר התפרץ שוב ב-12 בדצמבר 2022, מה שאילץ את השלטונות לסגור את שדה התעופה המרכזי של גואטמלה.

## קישורים חיצוניים

* תמונות והסברים על הר הגעש פואגו מתוך אתר Global Volcanism Program

## הערות שוליים

קטגוריה:גואטמלה: הרי געש
קטגוריה:אמריקה המרכזית: הרים
השביתה הכללית בניגריה (ינואר 2012)

ניגריה היא יצואנית נפט מספר שש בעולם, אך לא מייצרת בעצמה בנזין. את כל חומרי הדלק היא מייבאת. עד כה עמד מחיר הבנזין על כ-65 נאירה (1.63 ₪ ) לליטר, אך החל מ-1 בינואר 2012 קפץ המחיר הרשמי ל-138 ניירה (3.48 ₪) ואף יותר, במקומות מסוימים הוא הגיע ל-6.28 ₪. יחד עם מחירי בנזין קפצו מחירי התחבורה הציבורית והמזון. אנשים שביקרו בימי חג המולד את קרוביהם, לא יכלו לחזור הביתה, כי לא יכלו לשלם את המחיר. האיגודים המקצועיים של ניגריה קראו לשביתה. הנוער כבש כיכר בעיר הצפונית קנו וקרא לו "כיכר תחריר". השביתה התרחבה והוכרזה שביתה כללית בלתי מוגבלת בזמן. בניגריה מתח הולך וגובר בין נוצרים למוסלמים, אך בשביתה הזו פעלו כולם יחד. אך המשטרה תקפה את המפגינים בחריפות. כבר ביום השביתה הראשון נהרגו 12 מפגינים.
אחרי 5 ימים של שביתה נכנע הנשיא גודלאק ג'ונתן והוריד את המחיר ל-90 ניירה. זוהי הצלחה חלקית, ובעיקר לא נוגעת בבעיה העיקרית, שהיא לא מחיר הדלק, אלא היעדר תעשייה לייצור דלק במדינה שמייצאת כל שנה מעל שני מיליון חביות נפט, יותר מלוב וכמעט כמו איראן.

במאבק לשינוי המצב הזה נפל קורבן ב-1995 הסופר והמחזאי קן סארו-ויווה

## קישורים חיצוניים

קטגוריה:ניגריה: כלכלה
קטגוריה:ניגריה: פוליטיקה
Apple Remote

שמאל|250px|ממוזער|ה-Apple Remote
ה-**Apple Remote** (שלט האפל) הוא שלט שדרכו ניתן לשלוט באמצעות קרני אינפרא-אדום במחשב המקינטוש או ב־Apple TV.
השלט הוכרז על ידי סטיב ג'ובס ב-12 באוקטובר 2005.
השלט מבוסס על עיקרון האייפוד שאפל ויש לו רק שבעה לחצנים -  תפריט, הפעל או השהה, הגברת והנמכת ווליום, הרצה אחורה או "הקודם", הרצה קדימה או "הבא" ולחצן הבחירה המרכזי.

## קישורים חיצוניים

* 
* דף המכשיר באתר חברת אפל 
* דף המכשיר, באתר idigital 

קטגוריה:אייטונס
קטגוריה:מכשירי חברת אפל
קטגוריה:מכשירים שהושקו ב-2005
טרנטולה מקורזלת

**טרנטולה מקורזלת** (שם מדעי: *Brachypelma albopilosum*) היא מין של טרנטולה יבשתית ממשפחת הברכיפלמה הנפוצה באזור מרכז אמריקה מהונדורס ועד לקוסטה ריקה. טרנטולה זו היא שוכנת מחילות, וציידת אופורטוניסטית. הטרנטולה מכוסה בשיער ארוך ולו סלסול אופייני המעניק לה את מראה המיוחד ואת שמה.

## תיאור
לטרנטולה המקורזלת גוף מלא המכוסה בשערות שצבען נע בין חום כהה לשחור. השערות הארוכות והזהובות שמכסות את כל גופה נותנות לה ברק זהוב-ברונזה. שערות אלה צפופות בעיקר באזור הרגליים האחוריות. צבעם של הזכרים בהיר יותר.

## סביבת ואזור מחיה
הטרנטולה נפוצה בצד האטלנטי של הונדורס, ניקרגואה והצד הצפון מזרחי של קוסטה ריקה. מין זה הוא שוכן מחילות ולכן ניתן למצוא אותה באזורים בהם צומחים שיחים טרופיים ובבסיס עצים גדולים, ליד נהרות ובאזורים שבהם בוראו יערות גשם.

## ביולוגיה
נקבות בתקופת הפריון (בדרך כלל בתקופה הגשומה) יאפשרו לזכרים להזדווג עימן. הנקבה תטיל 500-300 ביצים אותן היא תאכסן בשק ביצים אופייני העשוי מקורים. את השק היא תניח במקום שבו הטמפרטורה נעה בין 24 ל-27 מעלות, ולאחר 7 עד 8 שבועות יבקעו מהביצים עכבישונים בהירים שיצטופפו יחדיו. העכבישונים מתפתחים במהירות, והם יתנשלו כל שבועיים בערך. לאחר הנשל הראשון הם יתפזרו ויתחילו בחיים עצמאיים. נקבות שאינן בתקופת פריון יתקיפו את הזכרים ואף ינסו לאכול אותם.

הטרנטולה המקורזלת היא ציידת לילית ואופורטוניסטית, האורבת לחרקים ובעלי חוליות קטנים. בקצה כל אחת מרגליה אזור רגיש לריח, טעם ותנועה בעזרתו היא מוצאת את טרפה. הטרנטולה אוחזת את טרפה ברגליה הקדמיות ומזריקה לו ארס באמצעות זוג ניבים חלולים. הארס משרת מטרה כפולה. הוא משתק את הטרף, ומתחיל בתהליך העיכול. לאחר שהארס פעל את פעולתו הטרנטולה יכולה לשאוב את החלבון והשומן מהטרף. בסופו של התהליך היא מותירה רק כדור קטן של חלקים לא מעוכלים. הטרנטולה המקורזלת נחשבת למין רגוע יחסית, אך תבעט מבטנה שערות צורבות באמצעות רגליה האחוריות אם תרגיש מאוימת. שערות אלה יכולות לעוור טורף פוטנציאלי אם יפגעו בעיניו, וכן לגרום לפריחה בעור.

## שימור
האיום המרכזי על הטרנטולה המקורזלת הוא אובדן אזורי מחיה כתוצאה מפעילות האדם. בעבר הייתה הטרנטולה ניצודה בכמויות גדולות לשיווק כחיית מחמד, אך היום מרבית הטרנטולות המוחזקות כחיות מחמד נולדו בשבי. הטרנטולה מופיעה בנספח II של CITES וניתן לסחור בה מסחר בינלאומי על פי מכסות ואישורים.

## כחיית מחמד
טרנטולות אלה נחשבות רגועות, ניתן להרבותן בשבי, והן אוכלות צרצרים ותיקנים שניתן לרכוש בחנויות. תוחלת החיים של הנקבות מגיעה עד ל-15 שנה.

## קישורים חיצוניים

מקורזלת
קטגוריה:אמריקה המרכזית: עכבישים
אינדרה נויי

[ממוזער|אינדירה נויי בוועידה הכלכלית ב[דאבוס, 2008]]
**אינדירה נויי** (באנגלית: **Indra Nooyi**; נולדה ב-28 באוקטובר 1955) היא אשת עסקים אמריקאית ממוצא הודי, המכהנת כיו"ר חברת המזון והשתייה הקלה השנייה בגודלה בעולם, "פפסיקו" (יצרנית המשקה פפסי), משנת 2005 עד לאוקטובר 2018 שימשה כמנכ"לית החברה.

## ביוגרפיה
נויי נולדה בצ'נאי (מדרס) שבהודו. למדה לתואר ראשון בפיזיקה, כימיה ומתמטיקה בקולג' נוצרי במדרס וסיימה אותו ב-1974. לאחר מכן סיימה תואר שני במנהל עסקים בבית הספר לניהול בכלכותה ב-1976. עבדה במספר משרות ניהול זוטר בהודו, בהן ניהול מוצר בחברת ג'ונסון אנד ג'ונסון בהודו.

ב-1978 עברה לארצות הברית והחלה ללמוד באוניברסיטת ייל לתואר שני במנהל פרטי וציבורי, אותו סיימה ב-1980. במהלך לימודיה התמחתה בחברת הייעוץ "Booz Allen Hamilton". לאחר סיום לימודיה עבדה בחברת הייעוץ "בוסטון קונסלטינג גרופ" ועסקה באסטרטגיה בחברות "מוטורולה" ו-"ABB".

הצטרפה לחברת פפסיקו ב-1994 וטיפסה בהדרגה לצמרת החברה, עד לתפקיד סמנכ"לית הכספים. במהלך כהונתה יזמה את הכניסה לעסקי רשתות מזון והמסעדות ב-1997, והובילה את החברה לרכישת חברות המזון "טרופיקנה" ב-1998 ו"קוואקר" ב-2001. ב-2005 מונתה לתפקיד מנכ"לית החברה.

נויי מדורגת מדי שנה החל מ-2006 בראש רשימות "הנשים החזקות בעולם" של המגזינים פורבס (מקום שלישי ב-2008 ו-2009) ופורצ'ן (מקום 1 בשנים 2006–2010).

נשואה לראג'קנטילל נויי, ואם לשתי בנות.

## קישורים חיצוניים

* אינדירה נויי, באתר חברת פפסיקו 
* 
* האישה המשפיעה ביותר בעולם העסקים הבינלאומי , באתר "הגורם האנושי"
* 
* אינדירה נויי, באתר CNN 
* אינדירה נויי, באתר פורבס 
* 

## הערות שוליים

קטגוריה:מנכ"ליות אמריקאיות
קטגוריה:מנכ"לים אמריקאים
קטגוריה:מנהלים הודים
קטגוריה:מהגרים מהודו לארצות הברית
קטגוריה:בוגרות אוניברסיטת ייל
קטגוריה:בוגרי אוניברסיטת ייל
קטגוריה:הודים שהופיעו ברשימת טיים 100
קטגוריה:אמריקאיות שנולדו ב-1955
קטגוריה:אמריקאים שנולדו ב-1955
קטגוריה:זוכי מדליית בנג'מין פרנקלין
קונקס

ממוזער|הלוגו של החברה
250px|ממוזער|גשר מחלקי קונקס
"**קונקס**" (באנגלית: **K'Nex**, בתרגום חופשי לעברית: "**קנקס**") הוא שם המותג של משחק הרכבה שהומצא על ידי ג'ואל גליקמן ומיוצר על ידי "תעשיות קונקס", בהאטפילד פנסילבניה, ארצות הברית. מקורו של שם המוצר הוא ככל הנראה מהמילה Connects המבוטאת באנגלית באופן דומה למילה "קונקס".

קונקס הוא משחק הרכבה הכולל בעיקר מוטות ומחברים העשויים מפלסטיק. הוא דומה למשחקי הרכבה נוספים כמו לגו, מגה בלוקס, לייזי ועוד. חלקי הקונקס מחולקים לפי צבעים. לכל אחד מסוגי החלקים – צבע משלו (זאת לעומת חלקי לגו המגיעים בכל צבע).

## היסטוריה
### השנים הראשונות
את הרעיון הגה במקור ג'ואל גליקמן בזמן שהתארח בחתונה. בזמן שהוא ישב עם חבריו סביב שולחן האוכל ושיחק עם קשי השתייה, הוא דמיין מה ניתן לבנות לו יכול היה לחבר את הקשים זה לזה וליצור מבנים שונים. יואל שיתוף ברעיונו את אחיו בוב גליקמן (Bob Glickman) וכך הם ייסדו את חברת "קונקס".

עם הזמן, נכללו עוד ועוד חלקים מכניים כמו גלגלים וגלגלות שאפשרו גמישות רבה יותר בבניית מנגנונים. ערכת הקונקס הראשונה נמכרה בארצות הברית ב-1993 וכללה מנואלה שבעזרתה ניתן היה להניע את הערכה. עד מהרה נוספו לערכות גלגלי שיניים ומנועים שאפשרו לדגמים לנוע בכוחות עצמם.

תחילה ניסתה קונקס להציע עצמה לחברות צעצועים גדולות כמו Hasbro אך הן דחו את הרעיון שלה, והפנו אותה לחברת הענק לגו, אך גם היא סירבה לה.

כיום קונקס מופץ באירופה על ידי חברת טומי (TOMY).

### היום
עד שנת 2001 קונקס לא שיווקה ערכות שכללו מותגים (לעומת לגו ששיווקה סדרת ערכות של הארי פוטר, מלחמת הכוכבים וכדומה) אלא נצמדה לקטגוריות פופולריות כמו מכונות מלחמה רובוטיות ומכוניות על שלט.

בשנת 2001 הפסיקה החברה לנקוט בגישה זו והחלה לשווק ערכות שהתבססו על מותגים כמו רחוב סומסום, מריו ו-OCC.

## שימושים
מגוון החלקים בערכות מאפשר להרכיב מבנים רבים, החל מדמויות קטנות וכלי תחבורה, ועד לדגמים של מבנים, מתקני שעשועים ורכבות הרים. החברה הציגה גם סדרת ערכות המיועדות למוסדות חינוכיים, בעזרתן ניתן ללמוד אודות עקרונות המכניקה וחוקי הפיזיקה.

חברת מהנדסים צעירים משתמשת במוצרים של קונקס לצרכים חינוכיים בתחום הנדסה ומדע.

## תצוגות ותערוכות
קונקס יוצאת למסעות ברחבי ארצות הברית עם תערוכות של דגמים ענקיים ומיוחדים, חלקם בנויים מעשרות אלפי חלקים. לדוגמה – דגם של בניין הקפיטול האמריקני באורך 24 מטרים. זהו הדגם הגדול ביותר שנבנה עד כה. במסגרת כנס "נשים בהנדסה" באוניברסיטת קונקורדיה הוקמו דגמים גדולים של מגדל סירס, מעבורת חלל ומגדל אייפל.

## משחקים דומים
* לגו
* קונסטרקטס

## קישורים חיצוניים

* 
* טיפ מצולם לשימוש בהילוכים
* טיפ מצולם לשימוש בשרשרת

קטגוריה:צעצועים
קטגוריה:צעצועים חינוכיים
קטגוריה:צעצועי הרכבה
ארכף זהוב-גב

**ארכף זהוב-גב** או **סנג'י זהוב-גב** (שם מדעי: *Rhynchocyon chrysopygus*) הוא מין של חדף פיל גדול למדי  במשפחת חדפי פיל ובסוג ארכף גדול החי במזרח אפריקה. 
## מאפיינים
ארכף זהוב-גב הוא החדף הגדול ביותר במשפחת חדפי הפיל עד כדי כך שהוא דומה בגודלו לארנב. אורך ראשו וגופו 23-26 ס"מ, אורך זנבו 21-23 ס"מ, ומשקלו עד 540 גרם, פרוותו רכה ובצבע חום אדמדם כהה-שחור ואילו צווארו ובטנו כתמתמים. המאפיין הבולט ביותר שלו הוא כתם זהוב גדול הנמצא על פני חלקו האחורי, וזהו גם המקור שמו. אוזניו קטנות ושחורות, רגליו הדקיקות שחורות והאחוריות ארוכות יותר מהקדמיות. זנבו ארוך וחלק ובצבע לבן באמצעו. חוטמו דק וארוך ומשמש אותו לחיפוש אחר מזון.
 בדומה לאיילונים העור בעכוזו של הארכף עבה פי שלושה משאר הגוף, ואצל הזכרים הוא עבה יותר מאשר אצל הנקבות ומספק להם הגנה מנשיכות בקרבות עם זכרים אחרים. 

הארכף זהוב-הגב הוא בעל חיים אנדמי באופן מלא לחופים המזרחיים של קניה. הוא חופף בתפוצתו לזו של צביון אדרס - אף הוא יונק נדיר.

בית גידולו של הארכף כולל: יערות נשירים, שיחים וחופים.

הארכפיים זהובי הגב הם מונגומים (כלומר בני הזוג נמצאים ביחד לאורך חייהם), אם כי ברוב הזמן הם יהיו פעילים בנפרד. במשך היום הארכפיים יחפשו מזון ובלילה ישנו בקן העשוי מפסולת, הם מכינים לעצמם כ-שישה קינים למקרה חרום. 

ההריון נמשך כ-42 ימים לאחריהם נולד ולד אחד, שמסוגל להיות עצמאי לאחר חמישה ימים בלבד, ונגמל אחרי שבועיים. 

תזונתו של הארכף זהוב-הגב כוללת שלשולים, מרבי-רגל, נמלים, חיפושיות, וכדומה.

בין אויביו נמנים נחשים כמו ממבה שחורה, ועופות דורסים כמו זרון. כאשר הארכף מבחין בסכנה הוא יכה בזנבו על האדמה כדי להזהיר ארכפים אחרים שבסביבה, וייתכן כדי להראות לטורף שהוא התגלה. 
הארף זהוב-הגב מסוגל לרוץ במהירות של 25 קמ"ש.

הארכף זהוב-הגב מאוים בעיקר על ידי אובדן בתי גידול למטרות חקלאות, כריתת עצים וכדומה, אם כי הוא מקבל הגנה חלקית על ידי "שירות חיות הבר של קניה". מצב שימורו מוגדר על ידי IUCN כמין בסכנת הכחדה (EN).

הארכף זהוב-הגב הוא אחד מעשרת "המינים הפוקליים" שהוכרזו על ידי פרויקט "מינים ייחודיים הנמצאים בסכנת הכחדה גלובלית" (EDGE). הפרויקט מזהה מינים ייחודיים מבחינת מבנה גופם הזקוקים להגנה מפני הכחדה. הארכף נמצא יחד עם ההירולה, היפופוטם גמדי, גמל דו-דבשתי, דולפין נהרות סיני, לוריס שלוח אדום, סולנודון היספניולי, קיפודן חרטומני אטנבורו, עטלף דבורה, וירבוע ארוך אוזניים.

## קישורים חיצוניים

## הערות שוליים

קטגוריה:טקסונים שתוארו בידי אלברט גינטר
קטגוריה:חדפי פיל
קטגוריה:קניה: בעלי חיים אנדמיים
קטגוריה:קניה: יונקים
קטגוריה:בעלי חיים שתוארו ב-1881
מוסטפא אבו שאקור

**מוסטפא אבו שאקור** (מבוטא גם אבו שאגור; בערבית: **مصطفى ابوشاقور غيت ابوشاقور**; השם המלא בתעתיק מדויק: מצטפא אבושאקור ע'ית אבושאקור; נולד ב-15 בפברואר 1951) הוא פוליטיקאי לובי, פרופסור להנדסת חשמל, נשיא אוניברסיטה ויזם.

אבו שאקור כיהן כסגן ראש הממשלה הזמני של לוב בין 22 בנובמבר 2011 ל-12 בספטמבר 2012, בממשלתו של עבד א-רחים אל-כיב.

ב-12 בספטמבר 2012 נבחר אבו שאקור על ידי הקונגרס הלאומי הכללי (הפרלמנט של לוב) לראש הממשלה המיועד הראשון של לוב המודרנית (זו שלאחר ההתקוממות בלוב בשנת 2011 נגד השליט מועמר קדאפי). אבו שאקור נבחר מתוך שמונה מתמודדים, ובסיבוב האחרון זכה ב-96 קולות, לעומת 94 קולות למחמוד ג'יבריל.

על אף שאבו שאקור נודע כ"ראש ממשלת לוב", בפועל הוא לא הצליח לזכות באמון הקונגרס לשתי ממשלות שהציע, עקב טענות להרכב לא מייצג של הממשלה המקפח שבטים ואזורים במדינה, וב-7 באוקטובר 2012 הודח בהצבעת אי אמון של הקונגרס. במקומו נבחר עלי זידאן.

## קישורים חיצוניים

## הערות שוליים

קטגוריה:שרי ממשלת לוב
קטגוריה:בעלי תואר דוקטור מהמכון הטכנולוגי של קליפורניה
קטגוריה:ילידי 1951
תומר בר (מוזיקאי)

**תומר בר** (נולד ב-10 באוקטובר 1994) הוא פסנתרן, מלחין וזמר ישראלי.  

## ביוגרפיה
בר הוא בנם של השחקנית שרון הכהן בר והמוזיקאי ומנהל "הצוללת הצהובה", אצ'ה בר. הוא נינה של הצ'לנית תלמה ילין. אחיו, ניצן בר, גם הוא מוזיקאי, גיטריסט. את הקריירה בטלוויזיה החל לראשונה בשנים 2001–2002 בטלנובלה לחיי האהבה בתפקיד איתי שבה משחקת אמו.

בגיל 10 התקרב לתחום הג'אז והחל להלחין מוזיקה בסגנון זה. לאחר מכן החל להופיע כחימום למופעי ג'אז בצוללת הצהובה.ובאוקטובר 2006 ערך את הופעתו הראשונה המלאה. חודשיים לאחר מכן הקליט תומר את הדיסק הראשון שלו, "Memories", בהפקתו המוזיקלית של אצ'ה בר. הדיסק מופץ בחברת "התו השמיני". ביוני 2007 השיק תקליטור זה במופע חגיגי במסגרת פסטיבל ישראל.

בשנת 2008 הקליט תומר את אלבומו השני – "Reflections", גם הוא בחברת התו השמיני, אשר אותו השיק חגיגית בפסטיבל הג'אז תל אביב 2009. בשנת 2010 הקליט תומר אלבום שלישי, כמו כן הופיע במופע מיוחד בפסטיבל ישראל במאי 2010.

ביוני 2011 הקליט תומר את אלבומו הרביעי, אלבום ג'אז, כולו קומפוזיציות של תומר, בהפקתו המוזיקלית של אלי דג'יברי. באוגוסט 2012 השתתף תומר בפסטיבל ג'אז הים האדום.
ב-27 ביוני 2018 הוציא את אלבומו החמישי, "לדעת הכל (אלבום)" המופיע באתר הרשמי שלו ומכיל קליפים מהערוץ הרשמי ביוטיוב.

ב-2 בפברואר 2022 הוציא את אלבומו השישי, "היום יהיה שקט".

בר הוא בוגר בית הספר לאומנויות ע"ש תלמה ילין בגבעתיים, והאקדמיה למוסיקה ולמחול בירושלים במסלול יצירה רב-תחומית.

## קישורים חיצוניים

* 
* האתר הרשמי של תומר בר
* הערוץ הרשמי ביוטיוב של תומר בר
* דף הפייסבוק של תומר בר

קטגוריה:פסנתרנים ישראלים
קטגוריה:מלחינים ישראלים
קטגוריה:זמרים ישראלים
קטגוריה:משפחת ילין
קטגוריה:בוגרי תלמה ילין
קטגוריה:בוגרי האקדמיה למוסיקה ולמחול בירושלים
קטגוריה:משפחת בנטוויץ'
קטגוריה:ישראלים שנולדו ב-1994
אלכסנדר שינדלר

הרב **אלכסנדר שינדלר** (1925–2000) היה רב רפורמי, מהדמויות המובילות ביהדות הרפורמית האמריקאית בשנות השבעים והשמונים של המאה העשרים.

שינדלר נולד בגרמניה, היגר לארצות הברית כשהיה בן 12. הוא שימש כנשיא של איחוד הקהילות הרפורמיות בין השנים 1973-1996. הוא נודע בהכרזתו שגם מי שנולד לאב יהודי יש לראותו כיהודי. אביו הוא משורר היידיש אליעזר שינדלר.

## קישורים חיצוניים
* אלכסנדר שינדלר  באתר Union for Reform Judaism

קטגוריה:מהגרים מגרמניה לארצות הברית
קטגוריה:ערכים שבהם תבנית בריטניקה אינה מתאימה
קטגוריה:רבנים רפורמים אמריקאים
קטגוריה:אמריקאים שנולדו ב-1925
קטגוריה:אמריקאים שנפטרו ב-2000
ג'יין סטנפורד

**ג'יין לת'רופ סטנפורד** (אנגלית: Jane Lathrop Stanford; 25 באוגוסט 1828 – 28 בפברואר 1905) הייתה בין המייסדים של אוניברסיטת סטנפורד יחד עם בעלה, לילנד סטנפורד. הם ייסדו את האוניברסיטה ב-1891 לזכר ילדם היחיד, ללאנד סטנפורד הבן. אחרי מות בעלה ב-1893 היא מימנה וניהלה את האוניברסיטה כמעט לבדה עד מותה ב-1905.

## שנותיה הראשונות ונישואים
ג'יין לת'רופ הייתה בתם של החנווני דייר לת'רופ וג'יין אן (שילדס) לת'רופ. היא למדה באקדמיית אלבני לבנות, בית הספר לבנות הוותיק ביותר במדינה. היא נישאה ללילנד סטנפורד ב-30 בספטמבר 1850, והתגוררה איתו בפורט וושינגטון, ויסקונסין, שם למד משפטים מאז 1848.

הזוג סטנפורד גרו בפורט וושינגטון עד שב-1852 שרפה כילתה את אוסף ספרי המשפטים של בעלה ודברים אחרים, ואז חזרו לאלבני. לילנד עבר לקליפורניה כדי להצטרף לאחיו בעסקי מסחר הקשורים לבהלה לזהב בקליפורניה, בזמן שג'יין נשארה באלבני עם משפחתה. הוא חזר ב-1855, ושנה לאחר מכן הם עברו לסן פרנסיסקו, שם עסק בעסקי מסחר בקנה מידה גדול. לילאן היה בין המייסדים של הסנטרל פסיפיק רייל רואוד, וכיהן כנשיא שלו מ-1861 עד מותו בשנת 1893. הוא היה גם הנשיא של הסאות'רן פסיפיק רייל רואוד מ-1868 עד שהודח מהתפקיד על ידי קוליס הנטינגטון פוטר בשנת 1890.

## אוניברסיטת סטנפורד

אחרי מות בנם היחיד לילאנד סטנפורד הבן, ב-1884 בזמן טיול באיטליה, לילאנד האב פנה אל אשתו ואמר "הילדים של קליפורניה יהיו ילדינו". אז הם ייסדו את אוניברסיטת לילאנד סטנפורד הבן לזכר בנם. האוניברסיטה נפתחה ב-1891. אחרי מותו של לילאנד האב ב-21 ביוני 1893, ג'יין ניהלה את האוניברסיטה. האוניברסיטה סבלה מבעיות כלכליות בגלל מותו של לילאנד, והנאמנים תמכו בסגירה זמנית של האוניברסיטה עד שאפשר יהיה לפתור בעיות מס וסוגיות משפטיות, אך היא התעקשה שהאוניברסיטה תמשיך לפעול. במהלך השנים שלאחר מכן היא הפעילה את האוניברסיטה כאילו היה זה ביתה שלה; תשלום משכורות מתוך מהכסף האישי שלה ולמשכן את תכשיטיה כדי לשמור על תוכנית הבנייה של האוניברסיטה.

## קישורים חיצוניים

* 

קטגוריה:אמריקאים ילידי מדינת ניו יורק
קטגוריה:אולבני: אישים
קטגוריה:אוניברסיטת סטנפורד
קטגוריה:נדבניות אמריקאיות
קטגוריה:אמריקאיות שנולדו ב-1828
קטגוריה:אמריקאים שנולדו ב-1828
קטגוריה:אמריקאיות שנפטרו ב-1905
קטגוריה:אמריקאים שנפטרו ב-1905
אצ'ה בר

**אצ'ה בר** (נולד ב-10 בדצמבר 1964) הוא מנהל המרכז הרב-תחומי למוזיקה בירושלים, הצוללת הצהובה.

## ביוגרפיה
בר נולד בשנת 1964 בירושלים. הוא החל את דרכו המוזיקלית כנגן גיטרה, והמשיך כמפיק מוזיקלי ומנהל אמנותי של אמנים.
בר ניגן בתיכון בלהקת רוק (עם הסופר גדי טאוב) והוא בוגר ה-musicians institute California בלוס אנג'לס.
הוא עבר לג'אז לאחר שפגש במהלך הצבא את הפסנתרן אבי אדריאן, איתו הקים את להקת קשת עם המתופף אורן פריד והבסיסט יוראי אורון (שהוחלף מאוחר יותר עם בסיסט להקת אטרף, ויקטור אזוס).
לאחר שנסע ללמוד בלוס אנג'לס, חזר בר לישראל וב-1991 הפיק מופע ליענקל'ה רוטבליט לרגל צאת אלבומו מכתבים מבית רביעי. ניגן עם מיקי גבריאלוב בחמישה אלבומים, ובמשך חמש שנים ניהל מוזיקלית את הזמרת גלי עטרי.
במקביל, הקים בר עם המוזיקאי איתי רוזנבאום את אולפני טררם שם הלחינו ג'ינגלים, הקליטו פסקולים לסרטים ולטלוויזיה (בין השאר גם לסדרת הטלוויזיה "בת ים ניו יורק") והפיקו את הזמרת אילנה אליה.
את הצוללת מנהל אצ'ה משנת 1997 ובמסגרתה הפיק את ערב המחווה ליעקב רוטבליט בפסטיבל ישראל 1999. הוא הקים את "אנסמבל הצוללת הצהובה", הקים את מגמת המוזיקה של הצוללת בשיתוף עם איתי רוזנבאום, הקרן לירושלים ומנח"י, בית הספר לסאונד של הצוללת עם יואב שדמה והפיק אמנים רבים במסגרות פרויקטים שונים: מרב סמן טוב, אמיר קלוגמן, שירה כרמל ועוד רבים. החל מאוקטובר 2014 מנהל בר את תחום התרבות והאמנות בקרן לירושלים.

## חיים אישיים
בר נשוי לשחקנית שרון הכהן בר ואביהם של תומר בר וניצן בר.

## קישורים חיצוניים

• אתר הצוללת הצהובה

קטגוריה:מוזיקאים ישראלים
קטגוריה:משפחת ילין
קטגוריה:משפחת בנטוויץ'
קטגוריה:מנהלי בתי ספר ישראלים
קטגוריה:גיטריסטים ישראלים
קטגוריה:מפיקים מוזיקליים ישראלים
קטגוריה:ישראלים שנולדו ב-1964
באוקאו (מחוז)

**מחוז באוקאו** (בטטום: **Baukau**) הוא מחוז בחוף הצפוני בחלק המזרחי של המדינה מזרח טימור. האוכלוסייה במחוז מונה 100,326 אנשים שחיים בשטח של 1,494 קמ"ר. המחוז גובל במחוזות לאוטם מכיוון מזרח, ויקקה מדרום ומנטוטו ממערב. מלבד השפות הלאומיות הרשמיות המדוברות ברחבי המדינה (טטום ופורטוגזית), מרבית התושבים מדברים בשפה בשם מקסה (ממשפחת השפות האוסטרונזיות). בעוד שרוב תושבי המחוז הם קתולים, גם מוסלמים בודדים חיים שם.

## גזרות
המחוז מחולק ל-6 גזרות מרכזיות והן:
* בגויה (באנגלית: Baguia)
* באוקאו (באנגלית: Baucau)
* לגה (באנגלית: Laga)
* קיליקאי (באנגלית: Quelicai)
* ומסה (באנגלית: Vemasse)
* ונילאלי (באנגלית: Venilale) (לשעבר ידוע בתור וילה ויסוסה (אנגלית: Vila Viçosa))

## חקלאות
בבאוקאו יש את החקלאות המפותחת ביותר במזרח טימור. לבד מאורז ותירס, באוקאו מייצרת קטניות, בוטנים, בטטות (תפוחי אדמה מתוקים), קופרה ומניהוט.

## ראו גם
* מחוזות מזרח טימור

## קישורים חיצוניים

## הערות שוליים

באוקאו
Longview

**Longview** הוא הסינגל הראשון של להקת הפאנק רוק (Punk rock) גרין דיי. הסינגל הוא הרצועה הרביעית באלבום המצליח Dookie. השיר שודר רבות ב־MTV והפך ללהיט מוצלח. השיר נכנס לאלבום האוסף *International Superhits!* שאוסף את הסינגלים של הלהקה עד השנה שבה יצא.

## קישורים חיצוניים

קטגוריה:שירי 1994
קטגוריה:סינגלי בכורה מ-1994
קטגוריה:שירי גרין דיי
קטגוריה:שירים באנגלית
קטגוריה:שירים על וושינגטון (מדינה)
קטגוריה:שירים על מיניות
קטגוריה:שירים על קנאביס
מירב גרי

**מירב גרי** **כהן** (נולדה ב-11 בספטמבר 1952) היא שחקנית תיאטרון וקולנוע ישראלית. משנת 2011 מלווה רוחנית במרכז הרפואי שיבא, שיקום נוירולוגי ואורתופדי.
## ביוגרפיה
מירב גרי נולדה בירושלים ב-11 בספטמבר 1952, בתם של העיתונאי רוברט גרי ואשת התיאטרון פנינה גרי.

היא למדה תיאטרון שנה בסטודיו למשחק ניסן נתיב, אחר כך למדה תיאטרון אצל נולה צ'לטון, ובגיל 21 נסעה ללונדון ללמוד בית הספר "East 15". עם סיום לימודיה לאחר שלוש שנים, שיחקה במחזה "דרקאולה" בתיאטרון "רויאל קורט". בשנת 1978 חזרה לישראל והחלה לשחק ב"הבימה".
### קריירה בתיאטרון
גרי הופיעה במחזות רבים בתיאטראות בישראל. בתיאטרון באר שבע שיחקה במחזות "כולם היו בני", "הוא הלך בשדות", "אנה פרנק", "איך למדתי לרקוד", "גשם שוטף", "אקווס", "חלום אחר", רישיון לחיות", "יש לי כנרת", "ילד משלי", "הימים הכי טובים", "אחרון ימיה" ו"הקיץ האחרון".

בתיאטרון הקאמרי שיחקה ב"תמונות מחייה של אשה", "מקום אחר" ו"איש עם קשרים"; בהבימה שיחקה ב"דייר משנה", ב"ידיים מזוהמות", "כמו צפור בודד על גג", "האוריסטיאה", "תשוקה", ו"מירל'ה אפרת"; ובתיאטרון בית ליסין ב"סיפור אהבה בשלושה פרקים", "חצוצרה בואדי", "ילדה של כולם", "סיבת המוות" "מי מפחד מעמוס חפר" ו"אלטלנה". בתיאטרון לילדים ולנוער שיחקה בהצגה "שרה גיבורת ניל"י".

בשנת 2004 עלה מחזה שכתבה, "חוזרים", בפסטיבל "פותחים מסך" בבית ליסין.
### קריירה בקולנוע ובטלוויזיה
גרי הופיעה בקולנוע בתפקידי משנה בסרטים, "מסג'יסט הצמרת" (1981), "שם נרדף" (1989), "שבעה", שחור" (1994) ו"חלום אחר" (2001). בטלוויזיה הופיעה במיני סדרה האמריקאית "איראן" (1990) ובסדרת הנעורים "עניין של זמן" (1994).

### מלווה רוחנית
גרי הוכשרה כמלווה רוחנית בעמותת "ברוח" בבית החולים שערי צדק בירושלים, ומאז היא עובדת כ"מלווה רוחנית" בבית החולים השיקומי במחלקות נוירולוגית, אורתופדית ובהוספיס בבית החולים תל השומר, ובבית האבות הבולגרי בראשון לציון.

## חיים אישיים
גרי נשואה לבמאי ואיש הטלוויזיה אבי כהן ואם לשני ילדים: המוזיקאי מיכאל כהן מצמד ההיפהופ "כהן@מושון",ו״כהן״ ויעל.

## קישורים חיצוניים
״הדרך אל המוות״ יצא בהוצאת ״עברית״ יצירה עברית ושהם קראוס ״קולות״https://www.e-vrit.co.il/Product/36450/%D7%94%D7%93%D7%A8%D7%9A_%D7%90%D7%9C_%D7%94%D7%9E%D7%95%D7%95%D7%AA

* 
* 
* 

## הערות שוליים

קטגוריה:שחקניות קולנוע וטלוויזיה ישראליות
קטגוריה:שחקני קולנוע וטלוויזיה ישראלים
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:ישראליות שנולדו ב-1952
קטגוריה:ישראלים שנולדו ב-1952
ועדת דשיין

**ועדת החקירה בעניין פושעי המלחמה בקנדה**, המכונה לעיתים קרובות **ועדת דשיין** (באנגלית: **Deschênes Commission**), הוקמה על ידי ממשלת קנדה בפברואר 1985, על-מנת לחקור טענות כי קנדה הפכה למקלט לפושעי מלחמה נאצים. בראש הוועדה עמד ז'ול דשיין, שופט בדימוס של בית המשפט העליון של קוויבק. הוועדה הגישה את הדו"ח המסכם שלה לממשלת קנדה בדצמבר 1986, לאחר קרוב לשנתיים של עבודה.

בשנת 1985, הורה ראש ממשלת קנדה דאז, בריאן מלרוני, לחקור את נוכחותם של פושעי מלחמה נאצים בקנדה, לאחר שחבר פרלמנט טען כי ייתכן והרופא הנאצי הידוע לשמצה, יוזף מנגלה, שוהה במדינה.

הקמת הוועדה גרמה לחילוקי דעות בין הקהילה היהודית בקנדה, לבין הקהילות הבלטיות והאוקראיניות, אשר התנגדו לשימוש בראיות שמקורן בברית המועצות ובמדינות נוספות בהן הונהגה מדיניות מסך הברזל באותה התקופה. 

הוועדה הכינה רשימה של 774 פושעי מלחמה נאצים שקיים פוטנציאל כי הם שוהים בקנדה. במסגרת עבודתה, מצאה הוועדה כי 341 מתוכם לא התגוררו או ביקרו בקנדה מעולם; 21 מתוכם הגיעו לקנדה, אולם עזבו למדינה אחרת; 86 מתוכם מתו בקנדה; ו-4 לא אותרו. הוועדה מצאה ראיות לכאורה נגד 20 אנשים. ב-169 מקרים אחרים לא נמצאו ראיות מספיקות, כתוצאה מקושי בקבלת גישה לראיות שנמצאו במדינות בחו"ל וכן כתוצאה מאילוצי זמן.

בסוף שנת 1986, הוועדה הגישה לממשלת קנדה את רשימת שמותיהם של 20 האנשים נגדם נמצאו ראיות לכאורה כי השתתפו בביצוע פשעי מלחמה במסגרת השלטון הנאצי, יחד עם המלצות כיצד לנהוג בעניינו של כל אחד מהם.
בנוסף, הוועדה המליצה על שינויים בחוק הפלילי ובחוקי ההגירה וההתאזרחות של קנדה. ביוני 1987, בית הנבחרים העביר חקיקה שאפשרה העמדה לדין של פושעי מלחמה זרים בבתי משפט קנדיים וגירוש של פושעי מלחמה שהתאזרחו במדינה.

החוק הפלילי החדש קבע רף גבוה להוכחת מעורבות בפשעי מלחמה. התביעה הקנדית הגישה כתבי אישום כנגד ארבעה גברים בגין אשמה של השתתפות בפשעי מלחמה בתקופת השואה. כתב אישום אחד הסתיים בזיכוי; שני כתבי אישום בוטלו מאחר שהתביעה התקשתה להשיג ראיות שמקורן בחו"ל; ואילו המשפט הרביעי הושהה עקב בריאותו הלקויה של הנאשם.

במסגרת ההליכים האזרחיים נגד אלו שהואשמו בהיותם פושעי מלחמה, נחלה הממשלה הקנדית הצלחה רבה יותר. מאז שנת 1998, בתי המשפט הקנדיים הרשיעו שישה גברים, כולם ממוצא אוקראיני, בהונאה של הרשויות במסגרת הליך התאזרחותם, וקבעו כי ניתן לשלול מהם את אזרחותם ולגרשם. יחד עם זאת, הממשלה הקנדית טרם שללה את אזרחותו של מי מהמורשעים. שבעה בני אדם נוספים נפטרו בטרם מוצו ההליכים המשפטיים בעניינם.

## קישורים חיצוניים
* גרנט פורבס, פושעי מלחמה: ועדת דשיין", 1998.
* B'nai B'rith Canada, "Traditional holding pattern on Nazi-era cases has made Canada a magnet for modern day war criminals, says B’nai Brith," 18/10/2006.

קטגוריה:פשעי מלחמה של גרמניה במלחמת העולם השנייה
*
קטגוריה:עשיית דין בנאצים ובעוזריהם
קטגוריה:בעקבות מלחמת העולם השנייה
קטגוריה:קנדה: חוק ומשפט
השביתה הכללית בשווייץ 1918

250px|ממוזער|שמאל|פרשים בציריך במהלך השביתה
**השביתה הכללית ב[[שווייץ]] ב-[[1918]]** התקיימה על אף ששווייץ לא הייתה צד לוחם במלחמת העולם הראשונה, אך המלחמה גרמה נזק כלכלי גם בה. יותר מ-15 אחוזים מהאוכלוסייה סיימה את המלחמה מתחת לקו העוני. הפערים המעמדיים התרחבו, מאחר שהיו כמה מעטים שהרוויחו מהמלחמה. חומרי גלם התמעטו, שיתוף הפעולה הבינלאומי נשבר, והפסקת ייבוא החיטה הביא בשנת 1918 לרעב גדול. 

המחאה נגד המצב הכלכלי דוכאה על ידי השלטונות בתקיפות, בין היתר בגלל איום חיצוני. ב-27 ביולי החליטה ועידת הפועלים של שווייץ על הקמת ועד פעולה להכנת שביתה כללית. 

ב-5 בנובמבר שלחה הממשלה כוחות צבא לדיכוי הפגנות הפועלים בציריך. ב-8 בנובמבר גירשה הממשלה את הנציגות הסובייטית מברן. יותר ויותר שביתות פרצו בתמיכה בפועלים הנאבקים נגד הצבא בציריך. הוועד שהוקם ביולי נשא ונתן עם הממשלה על הסגת הכוחות הצבאיים מציריך, אך בלחץ הצבא הפסיקה הממשלה את המשא ומתן. הוועד נאלץ לקרוא לשביתה כללית החל מה-11 בנובמבר.

## מהלך השביתה
תשע דרישות השביתה היו:
#בחירות חדשות
#זכות בחירה לנשים
#חובת עבודה כללית
#שבוע עבודה של 48 שעות
#ארגון מחדש של הצבא
#הבטחת אספקת מזון לכלל האוכלוסייה
#ביטוח פנסיוני וביטוח נכות
#הלאמה של ייבוא וייצוא
#מחיקת חובות המדינה על ידי ההון של העשירים
בשביתה השתתפו כ-400.000 פועלים. 
השביתה החזיקה מעמד ארבעה ימים, אך לא התרחבה אל מעבר לשורות הפועלים המאורגנים. ועד השביתה הבין שהקרב נגד הצבא אבוד, לכן הפסיקו את השביתה. 
## תוצאות השביתה
* שיטת הבחירות שונתה לפי דרישת השובתים.
* הונהג שבוע עבודה של 48 שעות
* הצבא אורגן מחדש, בצורה יותר דמוקרטית
* נוסדה קרן לביטוח פנסיוני וביטוח נכות
* זכות בחירה לנשים הונהגה רק בשנת 1971

## קישורים חיצוניים

קטגוריה:שווייץ: כלכלה
קטגוריה:שביתות פוליטיות
קטגוריה:יחסי עבודה
טרנטולה ברכי אש מקסיקנית

**טרנטולה ברכי אש מקסיקנית** (שם מדעי: *Brachypelma auratum*) היא מין של טרנטולה ממשפחת ברכיפלמה האנדמית למדינות גררו ומיצ'ואקאן במקסיקו. טרנטולה זו זהה כמעט במראה לטרנטולה אדומת ברכיים מקסיקנית, אם כי היא כהה ממנה במעט וצבעי ברכיה עזים יותר. עקב הדמיון העז בין שני המינים רק בשנת 1992 הוגדרה ברכי האש כמין נפרד.

## קישורים חיצוניים

## הערות שוליים

ברכי אש מקסיקנית
קטגוריה:מקסיקו: מינים אנדמיים
קטגוריה:מקסיקו: פרוקי-רגליים
השביתה הכללית באיטליה ב-1994

**השביתה הכללית באיטליה ב-1994** פרצה לאחר שסילביו ברלוסקוני ניצח בבחירות במרץ 1994, לאחר שגיבש רק חודשים ספורים לפני כן את המפלגה שלו פורצה איטליה. סימנים ראשונים לתנועה הרחבה נגדו נראה בהפגנה ב-25 באפריל לזכר השחרור מהפשיזם, שהשתתפו בה מעל חצי מיליון בני-אדם במילאנו.
בספטמבר פתח ברלוסקוני במהלך לרפורמה פנסיונית. שר האוצר הכריז שלא יהיו שביתות. אך השביתות החלו מהאיגודים הקטנים, עד שמנהיגות האיגודים נאלצו להצטרף למהלך ולהכריז על שביתה כללית ב-14 באוקטובר למשך 4 שעות. ברלוסקוני הכריז במהלך ביקור ברוסיה: "גם עשר שביתות כלליות לא יסיטו אותי מדרכי."

ב-12 בנובמבר נערכה ההפגנה הגדולה ביותר בתולדות המדינה ברומא בהשתתפות יותר ממיליון וחצי פועלים, נוער, גמלאים, ומובטלים.

הממשלה לא ויתרה. ב-2 בדצמבר היה אמור להיות יום נוסף של שביתה כללית. אבל בערב שלפני כן, ב-1 בדצמבר, הצליחו שני הצדדים להגיע אחרי דיונים ארוכים מאוד להסכמה על ביטול התוכנית של ברלוסקוני. ברלוסקוני איבד בעקבות זאת את השותפים הקואליציוניים שלו ונאלץ להתפטר עוד באותו חודש, פחות מ-10 חודשים אחרי שנבחר.

## קישורים חיצוניים
* 

קטגוריה:שביתות פוליטיות
קטגוריה:איטליה: כלכלה
קטגוריה:יחסי עבודה
קטגוריה:1994
תחבורה באיראן

250px|ממוזער|שמאל|מפת נתיבי התחבורה העיקריים באיראן
**ב[[איראן]]** מערכת כבישים סלולה ארוכה המקשרת בין מרבית עריה. בשנת 2007 היו 178,152 ק"מ של כבישים, מתוכם 66% סלולים. בשנת 2008 היו כמעט 100 מכוניות נוסעים לכל 1,000 תושבים.

אורך מסילת הרכבת במדינה כ-11,106 ק"מ. הנמל העיקרי במדינה נמצא בבנדר עבאס שבמצר הורמוז. סחורות המגיעות למדינה דרך הים, מופצות באמצעות משאיות ורכבות משא. קו הרכבת טהראן-בנדר עבאס נפתח בשנת 1995, והוא מקשר בין העיר למערכת הרכבות של מרכז אסיה דרך טהראן ומשהד. נמלים גדולים אחרים נמצאים בבנדר אימאם חומייני שבמפרץ הפרסי, ובנדר-י אנזלי ובנדר-י תורכמן שבים הכספי.

לעשרות ערים שדות תעופה המשמשים נוסעים ומטען, איראן אייר חברת התעופה הלאומית נוסדה בשנת 1962. בכל הערים הגדולות מערכות להסעת המונים באמצעות אוטובוסים, ומספר חברות פרטיות מפעילות קווים בין הערים.

## משרד התחבורה
**משרד הדרכים והתחבורה של איראן** (פרסית: وزارت راه و ترابری), הוא המשרד האחראי מטעם הממשלה על ניהול התשתית התחבורתית במדינה. בתחום אחריות המשרד: הכבישים, הרכבות, התחבורה הציבורית, והנתיבים האוויריים במדינה.

## קישורים חיצוניים

*
קטגוריה:תחבורה לפי מדינה
הגביע הטורקי בכדורסל

**הגביע הטורקי בכדורסל** (בטורקית: **Basketbol Erkekler Türkiye Kupası**) הוא מפעל כדורסל טורקי בשיטת גביע (המפסיד יוצא, או "נוקאאוט"), שנוסד בשנת 1967 ומנוהל על ידי התאחדות הכדורסל הטורקית.

בגביע מתחרות כיום רק קבוצות הכדורסל של שתי הליגות המקצועניות בטורקיה.

## מחזיקות הגביע

## ראו גם
* ליגת העל הטורקית בכדורסל

## קישורים חיצוניים

טורקיה
קטגוריה:תחרויות כדורסל בטורקיה
ארנה אמזוניה

**ארנה אמזוניה** (בפורטוגזית: **Arena Amazônia**) הוא אצטדיון כדורגל הממוקם בעיר מנאוס, בירת מדינת אמזונס שבברזיל, ומונה 39,118 מקומות ישיבה. ארנה אמזוניה הוא אחד מ-12 האצטדיונים שלקחו חלק באירוח משחקי מונדיאל 2014 שנערכו בברזיל.

האצטדיון נבנה באתר בו עמד אצטדיון ויואלדו לימה (Vivaldo Lima), המכונה "ויולדאו", שנסגר ונהרס בשנת 2010 על מנת לאפשר את בניית האצטדיון החדש. הוויולדאו שימש במה מרכזית לאליפות אמזונאס ואירח מספר משחקי ליגת העל הברזילאית וכן משחקי הנבחרת הברזילאית. האצטדיון נחנך ב-9 במרץ 2014.

ארנה אמזוניה הוא אצטדיון רב-תכליתי, שמיועד לשמש עבור ענפי ספורט אחרים וכן עבור הופעות. בתכנון האצטדיון הושם דגש רב על ידידותיות לסביבה, ולשם כך הוקמה מערכת איסוף מי גשם לצורכי האצטדיון וכן שימוש באנרגיית השמש. מתכנני האצטדיון שאבו השראה מיער האמזונאס, בעיקר בשימוש באזורים ירוקים ובכיסוי השקוף למחצה, וצורתו המזכירה סלסלה, מוצר נפוץ באזור.

## קישורים חיצוניים

* 
* תיאור האצטדיון באתר פיפ"א 
* 

קטגוריה:אצטדיוני כדורגל בברזיל
קטגוריה:מנאוס
קטגוריה:אצטדיוני מונדיאל 2014
תחש נהרות אמאזוני

**תחש נהרות אמאזוני** (שם מדעי: *Trichechus inunguis*), מין תחש נהרות החי במימיו המתוקים של אגן האמזונס. ניתן למוצאו בברזיל, בפרו, בקולומביה, באקוודור, בגויאנה ובוונצואלה.

אורכו של תחש הנהרות האמאזוני מגיע עד לכ-2.8 מטרים. הנקבות גדולות מהזכרים, ומשקלן עשוי לנוע בין 360 ל-540 קילוגרמים. צבעו של תחש הנהרות האמאזוני אפור, אולם לעיתים הוא נראה כבעל גוונים חומים. עורו עבה ומקומט, והוא חסר שיער (פרט לאזור השפם). מאפיין ייחודי (כחלק ממשפחת תחשי הנהרות) הוא התחלופה המתמדת של השיניים הטוחנות - שיניים חדשות מגיחות מאחורי הלסת ומחליפות את השיניים הבלויות שבקדמתה.

התחש חבר במשפחת תחשי הנהרות, שייחודית בכך שחבריה הם היונקים הימיים היחידים הניזונים מצמחים (פרט לתחש המשכן). לתחש הנהרות האמאזוני אין טורפים משמעותיים, פרט לאדם.

ההזדווגות עשויה להתרחש במהלך כל השנה. תקופת ההיריון נמשכת כשנה, ובסופה ממליטה הנקבה על-פי רוב גור יחיד. הן הזכרים והן הנקבות מגיעים לבגרות מינית בגיל שלוש שנים לערך. תוחלת החיים בבר איננה ידועה, אולם ידוע על פרטים שחיו מעל 12.5 שנים בשבי.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:תחשי הנהרות
קטגוריה:ברזיל: יונקים
קטגוריה:מגה-פאונה של אמריקה הדרומית
קטגוריה:בעלי חיים שתוארו ב-1883
Ghoti

**Ghoti** היא מילה אנגלית מומצאת שאין לה משמעות משל עצמה (מלבד התייחסות עצמית) אלא משמשת כשנינות לשונית המוכיחה את הריחוק שבין השפה הכתובה לשפה המדוברת. רוב האנשים שמנסים לקרוא את המילה בפעם הראשונה יאמרו "**גּהוֹתִּי**" ויחשבו שהכוונה ל-Gothic, אך מוסרי השנינות נוטים להפתיע ולטעון שאת המילה Ghoti יש להגות /fɪʃ/, ממש כמו המילה האנגלית Fish (פִישׁ) - דג.

ההסבר לקריאה הבלתי-אינטואיטיבית הוא שהמילה מורכבת מדוגמאות לאיותים חריגים באנגלית:
* gh נהגה /f/ כבמילה Enough.
* o נהגה /ɪ/ כבמילה Women.
* ti נהגה /ʃ/ כבמילה Action.
דוגמה קיצונית נוספת היא ש-Ghoti יכולה להיות מילה דוממת, כיוון שהאותיות הנ"ל אינן נהגות בכמה מילים:
* Ei**gh**t
* Pe**o**ple
*Balle**t**
* Bus**i**ness

ב-1874 פורסמה המילה Ghoti בציטוט מתוך מכתב שנכתב ב-11 בדצמבר 1855 המייחס את המצאת המילה לוויליאם אולייר הבן (William Ollier Jr, יליד 1824). מאז מוזכרת המילה, כדוגמה קיצונית לאיות מסובך, בפי דוברי אנגלית הטוענים כי יש לשנות ולפשט איות של מילים רבות באנגלית באופן רשמי (כלומר, שהאיות החדש לא ייחשב שגיאה).

## שימושים ידועים
* ג'יימס ג'ויס מתייחס ב"פיניגנז וייק" ל-ghoti במשפט "Gee each owe tea eye smells fish" (מילולית: וואו! "כל עין של חייב תה מריחה כמו דג", אבל נשמע כמו: G H O T I מריח כמו דג, כאשר "מריח כמו דג" נשמע כמו "מאיית דג").
* במסע בין כוכבים המילה ghoti קיימת בשפה הקלינגונית, ופירושה "דג".
* בסדרה "באטמן" מוזכרת חברת קוויאר בשם Ghoti Œuf. דהיינו "ביצי דג" (המילה "ביצה" כתובה בצרפתית). באטמן, שהבין את השנינות, מפרש אותה לאוזני רובין והצופים.
* להקת פאנק רוק (Punk rock) נוצרי בווירג'יניה אימצה את השם Ghoti Hook, משחק מילים ל-Fish hook, קרס דיג.

## ראו גם
* פונטיקה ופונולוגיה
* כתיב
* Phish ו-Phishing - איותים חלופיים ל-Fish

## קישורים חיצוניים
* כללי ההגיה של השפה האנגלית 

## הערות שוליים

קטגוריה:מילים
קטגוריה:אנגלית
השביתה הכללית בבריזבן ב-1912

250px|ממוזער|שמאל|נשים צועדות במהלך השביתה
**בשביתה הכללית בבריזבן ב-1912** השתתפו עשרות אלפי עובדים, היא נמשכה חמישה שבועות, המשטרה ניסתה לדכא אותה באכזריות, והיו לה תוצאות חשובות, גם בתחום העבודה וגם בתחום הפוליטיקה.

## הגורמים לשביתה
בריזבן נמצאת בקצה המזרחי של אוסטרליה. בשנת 1910 הוקם האיגוד המקצועי של עובדי החשמליות, וב-18 בינואר 1912 החליטו המעסיקים שאסור לעובדים לענוד את סמל האיגוד המקצועי. העובדים החלו לשבות וערכו הפגנה בהשתתפות של 10,000 תושבים. המעסיקים היו בבעלות אנגלית, והמנכ"ל היה אמריקאי. הוא סירב לשאת ולתת עם איגוד הוועדים של קווינסלנד QCU, ולכן הוקם ארגון שכלל 43 איגודים מקצועיים, שהכריזו על שביתה כללית החל מה-30 בינואר.

## מהלך השביתה
השביתה הייתה מאורגנת היטב. 500 פעילים דאגו לסדר ולעזרה ראשונה. כל יום היו הפגנות וצעדות. הממשלה הגיבה רק כשהשביתה התרחבה ושיתקה את תנועת הרכבות. הם תקפו את המפגינים בכוח ב-2 בפברואר, מה שכונה מאוחר יותר "יום שישי השחור". ראש ממשלת קווינסלנד היה שמרן ופנה לממשלה המרכזית להתערב בכוחות צבא. אך ראש הממשלה המרכזית היה אנדרו פישר, איש מפלגת הלייבור האוסטרלית, פועל לשעבר במכרות של קווינסלנד, והוא סירב להפסיק את השביתה בכוח. גם השובתים פנו לפישר וביקשו עזרה צבאית, אך הוא החליט לתמוך בהם כספית.

דנהם שקל להפעיל אוניית מלחמה גרמנית נגד השובתים. בית המשפט דן בבקשת הממשלה להעניש את השובתים, אך בית המשפט זיכה את השובתים, והיא הופסקה כעבור חמישה שבועות ב-6 במרץ.

## תוצאות השביתה
השביתה חיזקה מאוד את הסולידריות ואת ההזדהות הפנימית של תנועת הפועלים של קווינסלנד. שלוש שנים אחרי השביתה נבחרה מפלגת הלייבור האוסטרלית בפעם הראשונה בקווינסלנד לראשות הממשלה האזורית. פעילי השביתה פוטרו מעבודתם, אך כשהולאמו החשמליות של קווינסלנד, בשנת 1922, הוחזרו פעילי השביתה המפוטרים לעבודה.

## קישורים חיצוניים

קטגוריה:אוסטרליה: היסטוריה
קטגוריה:שביתות
קטגוריה:בריזבן
קטגוריה:יחסי עבודה
קטגוריה:אוסטרליה: כלכלה
קטגוריה:1912 באוסטרליה
בז מדברי

**בז מדברי** (שם מדעי: *Falco pelegrinoides*) הוא מין של עוף דורס מהסוג בז השייך למשפחת הבזיים. הוא בז בגודל בינוני. הוא מקנן באיים הקנריים ובחופי צפון אפריקה.

## תיאור
הבז המדברי שוכן באזורים חצי מדבריים ובאזורי גבעות צחיחים. בדרך כלל הוא בונה את הקן שלו על צוקים.

הוא דומה לבז נודד, אך קטן ממנו. אורכו 39-33 ס"מ ואורך מוטת כנפיו 98-76 ס"מ. הנקבה גדולה מהזכר. הוא דומה במבנהו לקרובו.

לבוגרים גוון אפור-כחול דהוי יותר באזורים העליונים מאשר לבז הנודד. הזכר והנקבה דומים חוץ מאשר בגודל, אך לצעירים יש אזור עליון חום.

הבז המדברי דומה גם לבז צוקים, אך ניתן להבדיל ביניהם. במנוחה - באמצעות תבנית ראשם, ובמעופם - על פי הגודל, צורת המעוף ותבנית הכנף.

## סיווג
הבז המדברי נבדל במראה מהבז הנודד על פי כלל גלוגר. קיימת קרבה גנטית ושני המינים יוצרים קבוצה פרפילטית בניתוח רצף DNA. הם נבדלים יותר בהתנהגות, אקולוגיה ואנטומיה מאשר מינים קרובים. הם מסוגלים לייצר בני-כלאיים פוריים. בשבי זיווג בין שני המינים נדיר ביותר. בטבע, על אף שהם חופפים באזורי מחייתם, עונת הזיווג שלהם שונה, חוץ מאשר באזורים קטנים כמו המגרב, אזור פנג'ב בתת-היבשת ההודית ובהרי אלטאי, ולכן הבז המדברי כמעט ולא מזדווג עם הבז הנודד.

## קישורים חיצוניים

קטגוריה:בעלי חיים שתוארו ב-1829
קטגוריה:ארץ ישראל: בזיים
קטגוריה:בזיים
קטגוריה:הסהרה: בעלי חיים
קטגוריה:תימן: עופות
קטגוריה:תוניסיה: עופות
קטגוריה:סוריה: עופות
קטגוריה:אלג'יריה: עופות
קטגוריה:כווית: עופות
קטגוריה:טקסונים שתוארו בידי קונרד יאקוב טמינק
סומטיזציה

**סומטיזציה** (מהמילה היוונית "סוֹמָה" - גוף) היא נטייה לחוות מצוקה גופנית ולחפש סיוע רפואי לגביו, ללא ממצאים פיזיולוגיים בבדיקות, וזאת בעקבות דחק פסיכולוגי.

תלונות סומטיות הן שכיחות ועשויות להופיע בקרב מגוון אנשים ומצבים ביומיום. מצב קיצוני של סומטיזציה, הנמשך שנים ובאזורים רבים בגוף, עשוי להיות מאובחן כהפרעה נפשית, הנקראת הפרעת סומטיזציה.

סומטיזציה עשויה להיות תסמין של מגוון הפרעות נפשיות, בהן הפרעות סומטופורמיות והפרעות מצב רוח (הפרעות חרדה או דיכאון).

## היסטוריה
המונח נטבע על ידי הפסיכואנליטיקאי וילהלם שטקל ב-1924, אך הוא הגדיר אותו כ"המרה של מצב רגשי לתסמינים גופניים", הדומה להגדרה של ראשוני הפסיכואנליזה זיגמונד פרויד ואויגן בלוילר לתופעות הגופניות המתרחשות בהפרעת היסטריה נשית. ב-1950 ניסה פרנץ אלכסנדר לתקן את ההכללה של הפסיכואנליזה, וחילק את התסמינים הסומטיים על פי שני גורמים: אלו שמבטאים "המרה" סימבולית של קונפליקטים פסיכולוגיים לא-מודעים לתסמינים גופניים; ואלו שנובעים באופן ישיר או עקיף מעוררות פיזיולוגית או רגשית - דבר שלא תלוי בהסברים פסיכואנליטיים מעורפלים ואפשר מחקר מהימן ותקף יותר בהמשך.

במקביל לכך ממשיכים גם כיום פסיכולוגים פסיכודינמיים להתייחס לתופעות סומטיזציה כמנגנון הגנה של האגו בפני רגשות ודחפים מודחקים, המתבטאים כתסמינים סומטיים בדרך של תקשורת סימבולית.

## טיפול
הטיפול המקובל כיום בסומטיזציה כשלעצמה (מעבר לטיפול בהפרעה הנפשית בכללותה, אם היא מהווה חלק ממנה), הוא באמצעות טיפול קוגניטיבי-התנהגותי והתערבות פסיכו-חברתית.

## קישורים חיצוניים

* הפרעות פסיכו-סומאטיות באתר השירות הפסיכולוגי במעלה אדומים

## הערות שוליים

קטגוריה:תסמינים וסימנים הקשורים להכרה, תפיסה, מצבים רגשיים והתנהגות
קטגוריה:מנגנוני הגנה
YUM

**YUM** (קיצור של **Yellowdog Updater, Modified**) היא תוכנת מערכת ניהול חבילות מבוססת שורת פקודה, למערכות הפעלה של לינוקס המשתמשות בחבילות תוכנה בפורמט RPM.

התוכנה מבוססת קוד פתוח, ומופצת תחת הרישיון הציבורי הכללי של גנו. התוכנה בבסיסה בעלת ממשק שורת פקודה, אך בהמשך פותחו לה ממשקים גרפיים בעלי פונקציונליות דומה. 

פותחה על ידי סת' וידאל וקבוצת מתנדבים נוספת, כשכתוב מלא של Yellowdog Updater (בקיצור **YUP**) קודמתה, כדי לטפל בחבילות הפצת הלינוקס רד האט, שהיו בשימוש מחלקת הפיזיקה של אוניברסיטת דיוק. בהמשך התקבלה התוכנה בהפצות Red Hat Linux, פדורה, CentOS, והפצות רבות נוספות מבוססות RPM, כולל Yellow Dog Linux, שהייתה ההפצה המקורית בה הוחלף YUP ל-YUM.

ניהול באמצעות **YUM**, מתבצע בעזרת החבילות yum-updatesd ,yum-updateonboot, ו-yum-cron או PackageKit.

## ראו גם
* כלי האריזה המתקדם (APT)

## קישורים חיצוניים

* 
* Yum על רגל אחת, באתר - לינמגזין

## הערות שוליים

קטגוריה:ניהול חבילות תוכנה
קטגוריה:תוכנה חופשית
Super Bass

**Super Bass** (בעברית: **סופר באס**) הוא שיר של הזמרת הטרינידדית ניקי מינאז'. השיר יצא לאור ב-5 באפריל 2011 כסינגל השביעי מאלבום האולפן הראשון של מינאז' "Pink Friday" ומופיע בגרסה המורחבת של האלבום.

השיר דורג במקום השלישי במצעד הסינגלים האמריקאי, בילבורד הוט 100, וזכה לתואר יהלום (פלטינה ×10) מטעם איגוד תעשיית ההקלטות האמריקאי (RIAA), לאחר שמכר למעלה מעשרה מיליון עותקים בארצות הברית. זהו השיר הראשון של ראפרית למכור למעלה מעשרה מיליון עותקים בארצות הברית והשיר הראשון של אישה שחורה לקבל את התואר יהלום מאיגוד RIAA. השיר נכלל במשחק Just Dance 4. בשנת 2011 היה מועמד השיר לפרס "הקליפ הנשי הטוב ביותר" ולפרס קליפ ההיפ הופ של השנה בטקס פרסי הווידאו-קליפים של MTV שבו זכה. זו הייתה הזכייה הראשונה מתוך שלוש זכיות של מינאז' בקטגוריה.

השיר נכלל ברשימת 500 השירים הטובים ביותר של מגזין הרולינג סטון.

## ביקורות

### רשימות כל הזמנים

## הופעות
ב-28 באוגוסט 2022, מינאז' כובדה לקבל את פרס החלוציות על שם מייקל ג'קסון בטקס פרסי הווידאו קליפים של MTV לשנת 2022, לאחר נאומה הזמרת ביצעה את מיטב להיטיה הגדולים ביניהם; "Roman's Revenge", "Monster", "Beez in the Trap", "Chun-Li", "Moment 4 Life", "Super Bass", "Anaconda", ו-"Super Freaky Girl". מגזין "בילבורד" סקר את מופעי טקס המוזיקה ודירג את הופעתה של מינאז' במקום הראשון.

## מיקומי שיא

## קישורים חיצוניים

## הערות שוליים

קטגוריה:שירי ניקי מינאז'
קטגוריה:שירים באנגלית
קטגוריה:שירים שנכתבו על ידי אסתר דין
קטגוריה:שירים שנכתבו על ידי ניקי מינאז'
קטגוריה:וידאו קליפים שבוימו על ידי סאנא חמרי
קטגוריה:שירים על מיניות
קטגוריה:זוכי פרס המוזיקה של בילבורד: שירים
קטגוריה:שירי יהלום בארצות הברית
תנועות

**תנועות** הוא בלט  ללא מוזיקה שיצר ג'רום רובינס בנושא יחסים בין אנשים.

הקולות שמשמיעים הרקדנים באמצעות גופם הנע יוצרים את המקצב ומאפשרים לרקדנים ולהיות מתואמים עם חושים מחודדים.
היצירה נוצרה לראשונה על ידי רובינס עבור להקתו בלט ארצות הברית עבור פסטיבל ספולטו באיטליה והועלתה לראשונה על הבמה בשנת 1959,

בתאריך 2 בספטמבר 1969 הועלתה  בארץ על ידי להקת בת שבע בהופעת בכורה של הלהקה בבנייני האומה בירושלים עם הרקדנים: משה אפרתי, אהוד בן דוד, צלילה גולדשטיין, רינה גלוק, לינדה הודס, רוברטה ורברוכה, יאיר ורדי, יעל לביא, משה רומנו, רחמים רון, נורית שטרן, רנה שיינפלד, יעקב שריר.

בשנת 1984 הועלתה לראשונה על ידי ניו יורק סיטי בלט.

## קישורים חיצוניים

* "תנועות", בארכיון להקת המחול "בת שבע"
*תוכניה - תוכנית סוף 1969 של להקת בת-שבע, עמ' 8, עמ' 12

קטגוריה:מחול

קטגוריה:יצירות מחול
תל בית מירסים

[250px|ממוזער|שמאל|אסטלה מתל בית מירסים. דמות אלה ניצבת לובשת שמלה ארוכה ולראשה גלגל השמש ידה מורמת בתנועת ברכה לפרחי השושן. באוסף [מוזיאון הכט, חיפה]]
**תל בית מירְסִים** הוא תל הממוקם במזרח חבל לכיש כ-20 קילומטרים דרום מערבית לחברון וכ-13 קילומטר דרום מזרחית ללכיש, בגבול בין השפלה להר חברון.

## ארכאולוגיה
התל נחפר בין השנים 1933 ל-1936 בידי ויליאם אולברייט, ונחשפו בו שכבות יישוב מהתקופות הכנענית הקדומה, התיכונה והמאוחרת ומהתקופה הישראלית. אולברייט הציע לזהותו עם דביר המקראית, אך יש החולקים על זיהוי זה.

הממצאים של אולברייט כללו מספר שכבות יישוב ממספר תקופות:
במאה ה-19 לפנה"ס הוקפה העיר בחומה וסוללה, שחרבו והוקמו מחדש בתקופה החיקסוסית (1550-1750) לפנה"ס. חומה זו חרבה באמצע המאה ה-16 לפנה"ס, ועל גבה נבנה קו ביצורים לאורך פסגת התל, בתקופת הברונזה המאוחרת (1200-1500 לפנה"ס) . קו זה החזיק מעמד עד לסוף המאה ה-13 לפנה"ס, ושוב חרב וננטש עד למחצית הראשונה של המאה ה-10 לפנה"ס. אז הוקפה העיר בחומה בנויה בדגם של חומת סוגרים: מטר וחצי עובי ממוצע לקיר החיצוני, פנים חדר ברוחב של כ-2 מטר, וקיר פנימי בעובי של 1 מטר. בחומה היו שני שערים - אחד במזרח העיר ואחד במערבה, ולידו מגדל. השערים והמגדל החזיקו מעמד עד לחורבנו של המקום, עם הפלישה הבבלית של שנת 587 לפנה"ס.

בשטח הממוקם צפונית לכפר בית מירסים נחשפה כנסייה המתוארכת לסוף התקופה הביזנטית ובה שרידי קירות מתקופות מאוחרות, וכן נמצאו גם שברי כלי החרס מהתקופות הביזנטית, האסלאמית הקדומה, הצלבנית והממלוכית. דרומית-מזרחית לתל בית מירסים נמצאו ממצאים נוספים הכוללים בור ניקוז לבור מים, גת מורכבת ומערת קבורה רומית.

## תקרית בית מירסים

התל שוכן בסמוך לקו שביתת הנשק בין ישראל לירדן.
באזור ארעה "תקרית בית מירסים" ב-10 במאי 1966, בו הופתעה יחידת הנדסה שנשלחה על ידי צה"ל לסמן את הגבול.

## גדר ההפרדה
התל נפגע מבניית גדר ההפרדה ונערכו בו מספר חפירות הצלה לאחר הבנייה, הגדר מפרידה בינו לבין הכפר בית מירסים שתושביו התפרנסו גם משוד עתיקות בתל.

## קישורים חיצוניים

* 
* כישלון וגבורה בקרב ליד תל בית מרסים לפני מלחמת ששת הימים
* 
* 
* 

* אבן משקל שערכה 400 שקלים מאתר מוזיאון ישראל
* אור חדש על תקופת הברזל הקדומה רפאל גרינברג מרשות העתיקות (אנגלית, בהוצאת בית הספר האמריקאי לחקר המזרח)
* מאמר על תל בית מרסים חדשות רשות העתיקות
* סרט על תושבי חלסה וסיפורם על תל בית מרסים (ערבית, יוטיוב)
* מאמרו המקורי של אולברייט על תל בית מרסים כולל תמונות החפירה, מאוקטובר 1926 (אתר 'עתיקות המזרח', אנגלית) הכולל תיאור באר ישראלית (למעשה יהודאית), השער הכנעני, הזיהוי עם דביר המקראית, ועדות לחורבן במשא שישק.

## הערות שוליים

קטגוריה:שפלת יהודה: אתרים ארכאולוגיים
קטגוריה:תלים מקראיים
צרפת במשחקים הפאראלימפיים

**צרפת** השתתפה בכל המשחקים הפאראלימפיים, הן קיץ והן חורף, מאז ומעולם, כולל במשחקים הראשונים ברומא, בשנת 1960. צרפת הייתה המדינה המארחת של המשחקים הפאראלימפיים אלברוויל (1992) (חורף) והמשחקים הפאראלימפיים פריז (2024) (קיץ). צרפת ממוקמת במקום החמישי בטבלת המדליות במשחקים הפאראלימפיים. המתחרה המצליחה ביותר של צרפת הייתה השחיינית ביאטריס הס, שזכתה ב-20 מדליות זהב וב-5 מדליות כסף.

## טבלת מדליות
### אולימפיאדות הקיץ

### אולימפיאדות החורף

## ראו גם
* צרפת במשחקים האולימפיים
* צרפת במשחקים האולימפיים לנוער

צרפת